ઉલ્લેખનીય છે કે ,ભારત બંધની જાહેરાતની અસર મધ્ય પ્રદેશ સહિત બિહાર, ઉત્તર પ્રદેશ, હરિયાણા, પંજાબ તેમજ અન્ય રાજ્યોમાં પણ જોવા મળી. એમપીમાં હિંસક પ્રદર્શનમાં 3 લોકોના મોથ થઈ ગયા. યુપી, બિહાર, હરિયાણા, પંજાબ અને રાજસ્થાન જેવા રાજ્યોમાં દેખાવકારોએ રસ્તા રોકી દીધા. એટલું જ નહીં, પ્રદર્શનને કારણે ટ્રેન વ્યવહારને પણ અસર થઈ છે. બિહારમાં બંધની વ્યાપક અસર જોવા મળી રહી છે. આરા, અરરિયા, ફારબિસગંજ, દરભંગા અને જહાનાબાદમાં પ્રદર્શનકારીઓએ ટ્રેન રોકી દીધી છે. ગુજરાતમાં પણ અલગ-અલગ વિસ્તારોમાં પ્રદર્શનકારીઓએ ટાયરો સળગાવીને રસ્તા રોકી દીધા હતા. કેટલાક વિસ્તારોમાં દુકાનો અને વાહનોમાં તોડફોડ પણ કરી હતી. સરકારી બસોને મોટા પ્રમાણમાં નુક્સાન પહોંચાડવામાં આવ્યું હતું.